1. У аутобусу је било 54 путника. На првој станици је изашло 17, а ушло 13 путника. Колико је сада путника у аутобусу?

2. У албум треба да се залепи 65 сличица да би био пун. Дечак је прве седмице залепио 26 сличица , а друге седмице 15 . Колико још сличица треба да залепи?

3. Дара има 12 књига, Марко има за 4 књиге више, а Урош за 2 мање од Марка. Колико свако од њих има књига?

4. Калина има 17 година, а Марина је 4 године старија. Колико година имају заједно?

5. Пре 8 година Сањин је имао 11 година. Колико година он има сада? Колико ће година имати за 5 год.?

6. За 3 год. Весна ће имати 10 год. Колико год. је имала пре 2 године?

7. Пре 2 године Стева и Јанко су заједно имали 13 год. Колико година имају заједно данас? ( Пази, време пролази и једном и другом.)

8. За 10 година мама и тата ће имати укупно 85 година. Колико год. мама има сада , ако тата сада има 35 год.?

9. На три полице има укупно 90 књига. На првој полици је 39 књига, на другој је за 6 мање. Коилко књига има на трећој полици?

10. Бранко је убрао 24 јабуке, Дејана 6 мање од њега , а Никола за 2 мање од Бранка. Колико су јабука заједно убрали?

11. Умањеник је највећи број 4. десетице, а умањилац је збир највећег једноцифреног броја и броја 16. Одреди непознато.

12. За колико је збир бројева 9 и 5 већи од њихове разлике?

13. За колико је збир бројева 81 и 9 мањи од најмањег троцифреног броја?

14. Умањилац је збир највећег парног једноцифреног броја и броја 7 , а умањеник је разлика броја 68 и најмањег броја 5. десетице. Израчунај.

15. Имао си 100 дин. У продавници си купио 2 хлеба и јогурт. Један хлеб кошта 40 дин., а јогурт 20 дин. Колико ти је новца остало?

16. Бојан је отишао аутобусом на базен на Бањи и вратио се. Карта у једном правцу кошта 20 дин., а улазница за базен кошта 10 дин. више. Колико новца му је остало кад је дошао кући ,ако је имао 90 дин. када је пошао на Бању?

17. Једна свеска и оловка коштају укупно 34 динара. Две свеске и оловка коштају укупно 59 дин. колико кошта свеска а колико оловка?

18. Јабука и крушка коштају 15 дин, а јабука и три крушке коштају 33 дин. Колико кошта јабука, а колико крушка?

19. У тањиру су биле малине. Мики је појео 18 комада и сад их је на тањиру остало 16. Колико је малина било на почетку?